《题方西樵宗伯凤鸣朝阳图》
明代·湛若水

朝阳出东方，仪凤正皇皇。凤鸣自有时，得时为休祥。

会看日中天，普照弥八荒。照见箫韶鸣，五彩成文章。

宣尼有遗叹，礼乐空虞唐。何期千载下，重见春官堂。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。